**Obrazloženje prijedloga financijskog plana i programa**

**Specijalne bolnice za medicinsku rehabilitaciju Daruvarske toplice za 2023.g.**

|  |  |  |
| --- | --- | --- |
| **Aktivnost:** | **A Uprava 8103**  **Program: P22 ZDRAVSTVO-DECENTRALIZACIJA** | **149.829 EUR** |
| **Opis 1:** | Financijskim planom predvidjeli smo decentralizaciju u iznosu od 149.829 EUR sukladno Odluci o minimalnim financijskim standardima za decentralizirane funkcije za zdravstvene ustanove u 2023.godini. Na usluge održavanja informatičkog sustava u zdravstvu predvidjeli smo 26.545 EUR, razliku od 123.284 EUR smo rasporedili na rashode za nabavu nefinancijske imovine, od čega smo 55.702 EUR planom predvidjeli za nabavku medicinskih aparata i opreme, 18.249 EUR predviđeno je na ulaganje u računalne programe, a 49.333 EUR na investicije ( adaptacija terapijsko gimnastičke dvorane u odjelu terapija i izrada tehničke dokumentacije za adaptaciju prostora rehabilitacijskog bazena). | |
| **Pokazatelj uspješnosti:** | Podizanje kvalitete pruženih usluga, kako bi se zadovoljili zahtjevi, propisi i kvaliteta pruženih usluga pacijentima i korisnicima zdravstvenih usluga. | |

|  |  |  |
| --- | --- | --- |
| **Aktivnost:** | **A Uprava 8103**  **Program: P1 REDOVNE DJELATNOSTI** | **6.753.706 EUR** |
| **Opis 1:** | **Izvor 1 VLASTITI PRIHODI**  U prijedlogu financijskog plana vlastitih prihoda, ukupne vlastite prihode planiramo u iznosu od **3.251.152 EUR.** U vlastitim prihodima planiramo prihode od obavljanja djelatnosti na tržištu i prihode od kamata. Planom za 2023.godinu predviđamo korištenje viška iz prethodnih godina u iznosu od 540.666 EUR. | |
| **Opis 2:** | **Izvor 2 PRIHODI ZA POSEBNE NAMJENE**  Prihode za posebne namjene planiramo u ukupnom iznosu od **2.853.540 EUR**, **2.282.832 EUR** prihoda od **ugovora sa HZZO-m** od ugovorenoga limita ( 190.105 EUR mjesečni limit). Prihode od **dopunskog osiguranja i participacije u iznosu od 570.708 EUR.** | |
| **Opis 3:** | **Izvor 3 POMOĆI**  Prihode od pomoći planiramo u iznosu od **646.360 EUR**. Ustanova očekuje javni poziv od strane Ministarstva kulture na koji planira aplicirati. Projekt sa kojim se prijavljuje odnosi se na uređenje Antunovog izvora. Napravljena je revizija troškovnika i ukupna vrijednost radova iznosi 60.389 EUR. Ustanova očekuje sufinanciranje u iznosu od 23.891 EUR. Ustanova je u kolovozu ove godine ostvarila status zaštitne ili integrativne radionice, sukladno tome ima pravo tražiti subvenciju za plaće i doprinose zaposlenika integrativne radne jedinice za zapošljavanje osoba sa invaliditetom u iznosu od 106.178 EUR. Za zapošljavanje osoba sa invaliditetom predviđamo dobivanje de minimis potpora u iznosu od 66.361 EUR. Sukladno statusu koji je Ustanova dobila imamo pravo na sredstva za širenje, adaptaciju i opremanje prostora integrativne radne jedinice i za nabavu nove tehnologije i opreme, predviđamo pomoć u iznosu od 449.930 EUR. | |
| **Opis 4:** | **Izvor 4 PRIHODI OD PRODAJE ILI ZAMJENE**  Prihode od prodaje nefinancijske imovine i nadoknade šteta s osnova osiguranja planiramo u iznosu od **2.654 EUR** temeljem refundacije šteta po prijavama osiguravajućim društvima. | |
| **Pokazatelji uspješnosti:** | Pružanje usluga najviše kvalitete tijekom cijele godine, učinit će korisnike zadovoljnim što su za plaćenu cijenu dobili više od očekivane vrijednosti ili više od vrijednosti koju nudi konkurencija osigurat će uspješno poslovanje, trajni opstanak i održivi razvitak Daruvarskih toplica u budućnosti. | |

|  |  |  |
| --- | --- | --- |
| **Aktivnost:** | **A400201 Rashodi djelatnosti** | **6.903.535 EUR** |
| **Opis:** | U sklopu ove aktivnosti obuhvaćeni su rashodi za zaposlene, materijalni i financijski rashodi poslovanja po izvorima financiranja.  Iz *prihoda za posebne namjene* podmiruje se dio troškova **bruto plaća,** u iznosu od **2.850.209 EUR** i troškovi naknada osobama izvan radnoga odnosa. U 2023. godinipredviđamo trošak samo za vanjske suradnike ( Milekić Ljerka ) u iznosu od 3.331 EUR.  Iz *vlastitih prihoda* planirano je podmiriti slijedeće troškove:   * dio rashoda za zaposlene u iznosu od **952.300 EUR**. Planom predviđeni troškovi za 2023. uključuju sva davanja prema zaposlenicima prema kolektivnom ugovoru, uključuje prigodnu nagradu – naknadu za godišnji odmor, Božićnicu, dar u naravi, dar za djecu. * materijalne rashode u iznosu od 1.767.204 EUR što čini povećanje u odnosu na plan 2022. godine od 519.448 EUR (42% +). Rapidno povećanje cijena živežnih namirnica i ostalih sirovina i materijala rezultira povećanjem materijalnih rashoda. * financijske rashode u iznosu od 23.227 EUR. * dio rashoda za nabavu nefinancijske imovine u iznosu od 508.421 EUR. Iz vlastitih prihoda potrebno je podmiriti troškove nabavke opreme neophodne za nesmetano obavljanje djelatnosti, izdvojiti za dodatna ulaganja na građevinskim objektima za investicije koje će dijelom biti sufinancirane iz drugih izvora a za koje će biti potrebno još izdvojiti vlastita sredstva. Uređenje Antunovog izvora, adaptacija terapijskog bazena i prostora masaža, adaptacija prostora rehabilitacijskog bazena.   *Pomoći* su namijenjene za pokriće troškova investicija za koje će ustanova aplicirati.  *Prihodima od prodaje nefinancijske imovine i nadoknade šteta s osnova osiguranja*  podmirit će se dio troškova nabavke potrebne opreme i aparata. | |